ലംഖിപൂര് ഖേരി കര്ഷക കൊലപാതകം : ചോദ്യം ചെയ്യലിന് ഹാജരാകാതെ ആശിഷ് മിശ്ര ലക്നൗ : ലഖിംപൂര് ഖേരിയില് കര്ഷകരെ കാര് കയറ്റിക്കൊന്നെന്ന ആരോപണം നേരിടുന്ന കേന്ദ്രമന്ത്രി അജയ് മിശ്രയുടെ മകന് ആശിഷ് മിശ്ര ചോദ്യം ചെയ്യലിനു ഹാജരായില്ല. ഇന്ന് രാവിലെ പത്തുമണിക്ക് ഹാജരാകാനായിരുന്നു യുപി പൊലീസ് നോട്ടിസ് അയച്ചിരുന്നത്. ആശിഷ് മിശ്ര ഒളിവിലാണെന്ന അഭ്യൂഹങ്ങളും ഇതിനിടെ പുറത്തുവരുന്നുണ്ട്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ആശിഷ് മിശ്ര നേപ്പാളിലേക്ക് കടന്നിരിക്കാമെന്നാണ് സൂചന. നേപ്പാളുമായി അതിര്ത്തി പങ്കിടുന്ന ജില്ലയാണ് ഉത്തര്പ്രദേശിലെ ലഖിംപുര് ഖേരി. കൊലപാതക കുറ്റം ഉള്പ്പെടെ ചുമത്തിയാണ് ആശിഷ് മിശ്രക്കെതിരെ പൊലിസ് എഫ്ഐആര് രജിസ്റ്റര് ചെയ്തിട്ടുള്ളത്. ലഖിംപുര് ഖേരിയിലെ കര്ഷകരെ കൊന്ന സംഭവത്തിലുള്ള പൊതുതാത്പര്യ ഹരജി സുപ്രിം കോടതി ഇന്ന് പരിഗണിക്കും. സംഭവത്തില് വിശദമായ റിപ്പോര്ട്ട് നല്കാന് കോടതി ഉത്തര് പ്രദേശ് സര്ക്കാരിനോട് ആവശ്യപ്പെട്ടിട്ടുണ്ട്. അതേസമയം ആശിഷിനെ സംരക്ഷിക്കാന് യുപി പൊലീസ് സര്ക്കാര് ശ്രമിക്കുന്നുവെന്ന് സംയുക്തി കിസാന് മോര്ച്ച ആരോപിച്ചു. ചോദ്യം ചെയ്യലിന് ഹാജരാകണമെന്ന് കാട്ടി അജയ് കുമാര് മിശ്രയുടെ വീടിനുപുറത്തും നോട്ടിസ് പതിച്ചിരുന്നു.കേന്ദ്രമന്ത്രി അജയ് മിശ്രയുടെ ലഖിംപൂര് സന്ദര്ശനത്തില് പ്രതിഷേധിക്കാനെത്തിയ കര്ഷകരുടെ നേര്ക്ക് മകന് ആശിഷ് മിശ്ര വാഹനം ഓടിച്ചു കയറ്റിയതാണ് കേസ്. Also read പൂനെയില് മലയാളി യുവതി ഭര്തൃവീട്ടില് മരിച്ച നിലയില് കണ്ടെത്തിയ സംഭവം : കൊലപാതകമെന്ന് കുടുംബം ലഖിംപൂര് ഖേരിയില് കര്ഷകരുടെ മരണത്തിലേക്ക് നയിച്ച സംഭവം സുപ്രീം കോടതി സ്വമേധയാ കേസെടുത്തു ലഖിംപൂര് ഖേരിയില് രാഷ്ട്രീയ നേതാക്കളെ പ്രവേശിപ്പിക്കില്ലെന്ന് യുപി ഇതിന്റെ ദൃശ്യങ്ങള് പുറത്തുവന്നതോടെയാണ് കേന്ദ്രമന്ത്രിയുടെ മകനെ പൊലീസ് ചോദ്യം ചെയ്യാനൊരുങ്ങുന്നത്. സംഭവത്തില് നാല് കര്ഷകര് ഉള്പ്പെടെ 9 പേര്ക്കാണ് ജീവന് നഷ്ടമായത്. ആശിഷ് അടക്കമുള്ള കുറ്റവാളികള്ക്ക് ഉചിതമായ ശിക്ഷ ലഭിക്കണമെന്ന് കൊല്ലപ്പെട്ട കര്ഷകന് ലവ് പ്രീത് സിംഗിന്റെ കുടുംബം ആവശ്യപ്പെട്ടിരുന്നു.